pythainlp/thai_wikipedia_clean_20230101 huggingface dataset:
แต่เดิมนั้นโรงเรียนมัธยมศึกษาสังกัดกรมวิสามัญศึกษาในอำเภอทุ่งสงมีอยู่เพียงแห่งเดียวเท่านั้น คือโรงเรียนทุ่งสงจัดการเรียนการสอน แบบสหศึกษา ต่อมาในปี พ.ศ. 2500 กรมวิสามัญศึกษาได้อนุมัติให้เปิดโรงเรียน สตรีทุ่งสงขึ้น โดยแยกเป็นเอกเทศจากโรงเรียนทุ่งสงเดิม พร้อมกับได้รับอนุมัติเงินงบประมาณประเภท กศ.ส. จำนวน 150,000 บาท ให้สร้างอาคารเรียนแบบ 210 มีห้องเรียนเฉพาะชั้นบน จำนวน 5 ห้องเรียน ในที่ดินราชพัสดุ เลขที่ น.ศ.128 เนื้อที่ 5ไร่3 งาน 32 8/10 ตารางวา (ต่อมาได้รื้อถอนในปี 2524 เพื่อใช้สถานที่สร้างอาคาร 4 แบบ 418 ค) และได้เริ่มเปิดดำเนินการสอนในปี 2501 โดยรับโอนนักเรียนหญิงมาจากโรงเรียนทุ่งสงในระดับชั้นมัธยมศึกษาปีที่1มัธยมศึกษาปีที่ 2 และมัธยมศึกษา ปีที่ 3 (เทียบเท่าระดับประถมศึกษาตอนปลาย) พร้อมกับรับนักเรียนจากภายนอกจนเต็ม ชั้นละ 1 ห้องเรียน ห้องละ 45 คน จำนวน 3 ห้องเรียน ใช้ชื่อว่า “โรงเรียนสตรีทุ่งสง” ซึ่งดำเนินงานในครั้งแรกโดย นายสวัสดี ณ พัทลุง ครูใหญ่โรงเรียน ทุ่งสงในขณะนั้น มาปฏิบัติหน้าที่รักษาการในตำแหน่งครูใหญ่โรงเรียนสตรีทุ่งสง ต่อมากรมวิสามัญศึกษา ได้แต่งตั้งให้ นางประนอม สังขมณี ดำรงตำแหน่งครูใหญ่ เมื่อวันที่ 17 สิงหาคม 2501
หลังจากได้รับการก่อตั้งเป็นที่เรียบร้อยแล้วโรงเรียนสตรีทุ่งสงก็ได้รับการพัฒนาทางด้านห้องเรียนและจำนวนนักเรียนเรื่อยมา ดังนี้
อาคารเรียนและอาคารปฏิบัติ.
1. อาคารบุษกรหรืออาคาร 3 มีจำนวนทั้งสิ้น 4 ชั้นใช้เป็นอาคารเรียนห้องเรียนทั่วไป เป็นที่ตั้งของกลุ่มสาระภาษาไทย และกลุ่มสาระพละศึกษาและสุขศึกษา
2. อาคารอัคนีหรืออาคาร 4 มีจำนวนทั้งสิ้น 4 ชั้น เป็นที่ตั้งของสำนักงานผู้อำนวยการโรงเรียน การเงิน ห้องวิชาการ ห้องทะเบียน เป็นที่ตั้งของกลุ่มสาระคณิตศาสตร์
และกลุ่มสาระภาษาต่างประเทศ
3. อาคารศรอนงค์หรืออาคาร 5 มีจำนวนทั้งสิ้น 5 ชั้น เป็นอาคารเรียนวิชากลุ่มสาระการเรียนรู้วิทยาศาสตร์
4. อาคารวงรวีหรืออาคาร 6 มีจำนวนทั้งสิ้น 4 ชั้น เป็นอาคารเรียนวิชาในกลุ่มสาระการเรียนรู้การงานอาชีพและเทคโนโลยีและกลุ่มสาระการเรียนรู้ศิลปะ-นาฏศิลป์
5. อาคารวีรนุชหรืออาคาร 7 มีจำนวนทั้งสิ้น 4 ชั้น เป็นอาคารเรียน เป็นที่ตั้งของกลุ่มสาระสังคมศึกษา ศาสนาและวัฒนธรรม
6. อาคารร่วมใจหรืออาคาร 8 มีจำนวนทั้งสิ้น 3 ชั้น เป็นอาคารเรียน
7. อาคารหอประชุมเล็บมือนาง มีจำนวนทั้งสิ้น 2 ชั้น
8. อาคารจตุคาม (ชื่อเต็ม"อาคารจตุคามรามเทพ วาสนามหาโชค 2550") 4 ชั้น ประกอบด้วยห้องประชุมใหญ่ในรูปแบบโรงละคร ใช้เป็นสถานที่ในการเรียนการสอนคาบวิชาหลักที่เรียนรวมทั้งสายชั้น
9. อาคารศูนย์นวัตกรรมทางการศึกษา HONDA 2 ชั้น เป็นอาคารเรียนนักเรียนโครงการพิเศษและห้องเรียนการเขียนแบบ
10. อาคารคหกรรม ตั้งอยู่บริเวณฝั่งตรงข้ามของโรงเรียน มีจำนวนทั้งสิ้น 2 ชั้น เป็นอาคารเรียนประกอบไปด้วยห้องเรียนปฏิบัติการทางคหกรรมขนาดใหญ่ 2 ห้อง
11. อาคารศูนย์วัฒนธรรมท้องถิ่นสตรีทุ่งสงหรือศูนย์วัฒนธรรม มีจำนวนทั้งสิ้น 1 ชั้น เป็นอาคารเรียนลักษณะเป็นพิพิธภัณฑ์แสดงความเป็นมาของท้องถิ่นและมีศาลาไทยเป็นลานสำหรับการเรียนการสอนในภาควิชาภาษาไทยท้องถิ่น
12. อาคารช่างอุตสาหกรรมและเกษตรกรรม มีจำนวนทั้งสิ้น 1 ชั้น เป็นห้องเรียนในภาควิชางานช่าง และ ประกอบไปด้วยลานทดลองกิจกรรมทางการเกษตร
13. อาคารชั่วคราว 1 ชั้น เป็นห้องเรียนในภาควิชาศิลปะศึกษาและสำนักงานกลุ่มสาระการเรียนรู้ศิลปะ
อาคารกิจกรรมกีฬา.
สนามหลัก ประกอบด้วย
สนามย่อย ประกอบด้วย
นกหงส์
เวลา (นวนิยาย)
"สำหรับกลศาสตร์ดั้งเดิมดูที่: เวลา"
เวลา นวนิยายแนวใหม่ของ ชาติ กอบจิตติ เขียนเสร็จเมื่อวันศุกร์ที่ 25 มิถุนายน พ.ศ. 2536 มีความยาวทั้งหมด 232 หน้า เป็นเรื่องราวของผู้กำกับภาพยนตร์คนหนึ่งที่สูญเสียภรรยาและลูกสาวไปให้กับการทำงานของตนเอง ที่เข้าไปดูละครเวทีของนักศึกษากลุ่มหนึ่งที่กำลังลาโรง แรงจูงใจของเขาที่ทำให้ไปดูละครเวทีเรื่องนี้ก็เพราะได้อ่านคำวิจารณ์มาก่อนว่า เป็นละครเวทีที่น่าเบื่อที่สุดในรอบปีและเป็นละครเวทีที่เกี่ยวกับคนแก่ในบ้านพักคนชรา ทั้ง ๆ ที่กลุ่มผู้สร้างเป็นเพียงนักศึกษาที่ยังเรียนไม่จบด้วยซ้ำ
เวลา ใช้วิธีการเล่าเรื่องโดยสมมติให้ผู้อ่านเป็นผู้กำกับภาพยนตร์คนนี้ที่กำลังดูละครเวทีเกี่ยวกับชีวิตคนแก่อยู่ ในบางช่วงให้ตัวผู้กำกับฯนี้สนทนากับผู้อ่านและตัดสลับกับมุมกล้อง โดยดำเนินเรื่องผ่านช่วงเวลาในแต่ละชั่วโมงตั้งแต่เช้าจนเย็น ตอนจบเป็นการหักมุม โดยเฉลยว่าในห้องกรงที่ดูเหมือนว่ากักขังคนแก่คนหนึ่งที่คอยตะโกนซ้ำ ๆ ซาก ๆ ว่า "ไม่มีอะไร ไม่มีจริง ๆ" ก็ไม่มีอะไรเลยจริง ๆ ในห้องนั้น
ชาติ กอบจิตติ ได้อุทิศหนังสือเล่มนี้แด่ ปู่ ย่า ตา ยาย ของตัวเอง และของทุก ๆ คน พร้อมกับย้ำเสมอ ๆ ว่า นวนิยายของเขาเรื่องนี้น่าเบื่อจริง ๆ
หนังสือตีพิมพ์ครั้งแรกเมื่อเดือนตุลาคม พ.ศ. 2536 โดยสำนักพิมพ์หอน ที่เจ้าตัวเป็นเจ้าของเอง ได้รับรางวัลนวนิยายดีเด่นแห่งปีประจำปี พ.ศ. 2537 และรางวัลซีไรต์ปีเดียวกัน ซึ่งเป็นรางวัลซีไรต์ครั้งที่สองของชาติ กอบจิตติ ด้วย หลังจากที่เคยได้มาแล้วจาก คำพิพากษา ในปี พ.ศ. 2525
นอกจากนั้น "เวลา" ยังเป็นนวนิยายที่ใช้ในการเรียนการสอนรายวิชา การอ่านภาษาไทยเชิงวิจารณ์ ให้กับนิสิตสาขาวิชาภาษาอังกฤษ คณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน ตั้งแต่ปีการศึกษา 2555 - 2557
เหลียง เฉาเหว่ย์
เหลียง เฉาเหว่ย หรือ Tony Leung ( ; กวางตุ้ง: เหลิ่ง ฉิ่วไหว) นักแสดงชายชื่อดังชาวฮ่องกง ในกลางยุคทศวรรษที่ 80 เป็นพระเอกอันดับหนึ่งแห่งค่ายโทรทัศน์ทีวีบี (TVB) , ในยุคทศวรรษที่ 90 เป็นนักแสดงยอดฝีมือของวงการหนังจีนฮ่องกง ผู้คว้ารางวัลตุ๊กตาทองฮ่องกง นักแสดงนำชายยอดเยี่ยมมากถึง 5 รางวัล : ชื่อภาษาอังกฤษ โทนี่ เหลิ่ง (Tony Leung) หรือ โทนี่ เหลิ่ง ฉิ่วไหว (Tony Leung Chiu-Wai ; ทั้งนี้ เพื่อมิให้สับสนกับนักแสดงฮ่องกงอีกรายที่มีชื่อว่า โทนี่ เหลียง เจียฮุย)
เหลียง เฉาเหว่ย (Tony Leung) เกิดเมื่อวันที่ 27 มิถุนายน พ.ศ. 2505 (ค.ศ. 1962) ที่เกาะฮ่องกง ในครอบครัวที่ยากจน เข้าสู่วงการบันเทิงด้วยการชักชวนของโจว ซิงฉือ ให้มาสมัครเข้าเรียนโรงเรียนการแสดงของค่ายโทรทัศน์ทีวีบี(TVB) เขามีผลงานในวงการบันเทิงครั้งแรกเป็นพิธีกรรายการโทรทัศน์สำหรับเด็ก ก่อนที่จะแจ้งเกิดอย่างเต็มตัวในฐานะนักแสดงจากการรับบท
อุ้ยเสี่ยวป้อ ซีรีส์ที่สร้างจากนวนิยายของปรมาจารย์นักเขียน กิมย้ง แต่เขามีชื่อเสียงโด่งดังมากมายทั่วเอเชียจากการรับบท ตำรวจ "จางเหว่ยเจี๋ย" ในซีรีส์เรื่อง นักสู้ผู้พิทักษ์ (Police Cadet ,1984) ในช่วงเริ่มแรกของการแสดงเหลียง เฉาเหว่ย เป็นนักแสดงดาวรุ่งกลุ่ม 5 พยัคฆ์ทีวีบี ประกอบด้วย หวง เย่อหัว , เหมียว เฉียวเหว่ย , ทัง เจิ้นเยี่ย , หลิว เต๋อหัว และเหลียง เฉาเหว่ย เขาประสบความสำเร็จอย่างสูงสุดในสายงานละครซีรีส์เป็นพระเอกอันดับหนึ่งของค่ายโทรทัศน์ทีวีบี(TVB) ต่อจากโจว เหวินฟะ และหวง เย่อหัว
ในปี พ.ศ. 2528 ได้เล่นคู่กับดาราสาวชื่อดังแห่งยุคอย่าง อง เหม่ยหลิง ในบท โจวเจี้ยนหง ซีรีส์เรื่อง เทพบุตรทรนง เป็นการเจอกันครั้งแรกและครั้งสุดท้ายก่อนเธอจะเสียชีวิตจากการฆ่าตัวตายในปีเดียวกัน ในยุคกลางทศวรรษที่ 80s ช่วงปี พ.ศ. 2529 - พ.ศ. 2532 เหลียง เฉาเหว่ยได้รับบทเด่นๆในละครซีรีส์มากมาย เช่น เตียบ่อกี้ ในซีรีส์ดาบมังกรหยก ตอน เทพบุตรมังกรฟ้า (พ.ศ. 2529) , ฉิวหยั่นเค่อ ในซีรีส์ ศึกลำน้ำเลือด , ลูกปลาน้อยเซียวฮื้อยี้ ในซีรีส์เดชเซียวฮื้อยี้ และบทฝาแฝด ในซีรีส์มังกรทลายฟ้า เป็นต้น เหลียง เฉาเหว่ยหมดสัญญากับค่ายโทรทัศน์ทีวีบี(TVB) ในปี พ.ศ. 2533
ต่อมาในยุคทศวรรษที่ 90 เข้าสู่วงการจอเงินอย่างเต็มตัว มีผลงานการแสดงที่โดดเด่นด้านฝีมือการแสดงอย่างมาก เช่น กอดคอกันไว้อย่าให้ใครมาเจาะกระโหลก (Bullet in the Haed , 1991) ของผู้กำกับจอห์น วู , หนังอาร์ตเหงาๆของผู้กำกับหว่อง กาไว เกือบจะทุกเรื่อง ได้แก่ วันที่หัวใจกล้าตัดขอบฟ้า (Days of Being Wild , 1991) มังกรหยก ศึกอภิมหาภพ (Ashes of Time , 1994) ผู้หญิงผมทอง หัวใจฟัดโลก (Chungking Express , 1994) โลกนี้รักใครไม่ได้นอกจากเขา (Happy Together , 1997) ห้วงรักอารมณ์เสน่หา (In the Mood for Love , 2000) เป็นต้น ผลงานในระยะหลังๆ เป็นหนังแนวตลาดทั่วไป เช่น พยัคฆ์สำอางผ่าโตเกียว (Tokyo Raiders , 2002) สองคนสองคม (Infernal Affairs , 2002) , ฮีโร่ (Hero , 2002) , สองคนสองคม ภาค 3 ( Infernal Affairs III , 2003) รับบทจิวยี่ ในเรื่อง สามก๊ก ตอนโจโฉแตกทัพเรือ (Red Cliff , 2008) ของผู้กำกับจอห์น วู เป็นต้น และเป็นที่ฮือฮาอย่างมากทั่วเอเชียกับการที่เขาแสดงภาพยนตร์อื้อฉาวเรท 18 + เรื่อง เล่ห์ราคะ (Lust Caution , 2007) ของผู้กำกับชาวไต้หวัน อั้งลี่
เหลียง เฉาเหว่ย ได้รับยกย่องจากวงการภาพยนตร์นานาชาติว่า เป็นนักแสดงยอดฝีมือของวงการภาพยนตร์จีนฮ่องกง ถูกเสนอชื่อเข้าชิงรางวัลนักแสดงนำชายยอดเยี่ยมมากถึง 11 ครั้ง จากเวที ฮ่องกงฟิล์มอวอร์ด(Hong Kong Film Award) และคว้ารางวัลตุ๊กตาทองฮ่องกง นักแสดงนำชายยอดเยี่ยม(Best Actor) มาได้ถึง 5 ครั้ง ได้แก่ ครั้งที่ 1 จากภาพยนตร์เรื่อง ผู้หญิงผมทอง หัวใจฟัดโลก (Chungking Express , 1994) , ครั้งที่ 2 จากเรื่อง โลกนี้รักใครไม่ได้นอกจากเขา (Happy Together , 1997) , ครั้งที่ 3 จากเรื่อง ห้วงรักอารมณ์เสน่หา (In the Mood for Love , 2000) , ครั้งที่ 4 จากเรื่อง สองคนสองคม ภาค 1 (Infernal Affairs , 2001) , และครั้งที่ 5 จากภาพยนตร์เรื่อง 2046 (ในปี 2004) เขาสร้างสถิติคว้ารางวัลนักแสดงนำชายยอดเยี่ยม(Best Actor) มากที่สุดในบรรดานักแสดงชายของเกาะฮ่องกง และได้รับการกล่าวขานว่าเป็นนักแสดงคู่บุญของผู้กำกับ หว่อง กาไว
นอกจากนี้ เหลียง เฉาเหว่ย ยังเป็นนักร้องมีผลงานออกอัลบั้มเพลงภาษากวางตุ้งอีกด้วย ส่วนมากจะเป็นเพลงประกอบซีรีส์หรือภาพยนตร์ที่เจ้าตัวแสดงเอง เช่น ศึกลำน้ำเลือด , ดาบมังกรหยก เป็นต้น
ด้านชีวิตส่วนตัว เหลียง เฉาเหว่ย สมรสกับนักแสดงสาว หลิว เจียหลิง ที่คบหากันมาตั้งแต่ พ.ศ. 2532 เมื่อวันที่ 21 กรกฎาคม พ.ศ. 2551 ที่ประเทศภูฏาน ยังไม่มีบุตร - ธิดา แต่อย่างใด
เหลียงเฉาเหว่ย
สิ่งบ่งชี้ทางภูมิศาสตร์
สิ่งบ่งชี้ทางภูมิศาสตร์  เป็นชื่อหรือสัญลักษณ์เฉพาะที่ใช้บนผลิตภัณฑ์หรือสิ่งที่อิงไปถึงตำแหน่งหรือจุดเริ่มต้นทางภูมิศาสตร์ (เช่นเมือง ภูมิภาค หรือประเทศ) สิ่งบ่งชี้ทางภูมิศาสตร์อาจจะใช้เป็นมาตราวัดคุณภาพของสิ่งบางสิ่ง หรือมีชื่อเสียงในทางใดทางหนึ่ง โดยมีผลมาจากจุดกำเนิดทางภูมิศาสตร์ของสิ่งนั้น
ประวัติและผลกระทบทางกฎหมาย.
รัฐบาลได้ปกป้องเครื่องหมายการค้าสำหรับอาหารไว้สำหรับบุคคลในภูมิภาคใดภูมิภาคหนึ่งเท่านั้น เริ่มต้นอย่างช้าที่สุดตั้งแต่ปลายคริสต์ศตวรรษที่ 19 โดยการใช้กฎหมายต่อต้านการแลกเปลี่ยนสินค้าที่ไม่ถูกต้อง ซึ่งหมายความว่าสินค้าที่ได้มาอย่างไม่ถูกต้องเหล่านั้นผลิตจากตำแหน่งที่ไม่เป็นไปตามกฎหมายหรือมีคุณภาพที่ต่ำกว่าหรือไม่ผ่านมาตรฐานต่างๆเป็นต้น ในบางกรณีเช่นนี้ ความต้องการของผลิตภัณฑ์มีมากเกินข้อจำกัดในการผลิตทางกฎหมาย
ในหลายประเทศ การป้องกันสิ่งบ่งชี้ทางภูมิศาสตร์โดยใช้กฎหมายก็เหมือนกับการปกป้องเครื่องหมายการค้านั่นเอง โดยเฉพาะเครื่องหมายรับรองสิ่งบ่งชี้ทางภูมิศาสตร์กำจัดการใช้ขอ'สิ่งบ่งชี้ทางภูมิศาสตร์สำหรับการระบุชื่อสินค้าโดยที่สินค้านั้น ๆ จะต้องผลิตในที่ที่เหมาะสม และอาจต้องมีคุณภาพถึงระดับหนึ่งจึงจะสามารถใช้เชื่อดังกล่าวได้ ถึงแม้ว่าสิ่งบ่งชี้ทางภูมิศาสตร์จะไม่ใช่เครื่องหมายการค้าที่ซึ่งผู้เป็นเจ้าของคือบริษัทยักษ์ใหญ่เพียงผู้เดียว แต่ก็ยังมีการกักกันการจดทะเบียนสินค้าบางประเภทในบางภูมิภาคเช่นกัน ในประเทศที่ไม่ได้มีการยอมรับสิ่งบ่งชี้ทางภูมิศาสตร์ ผู้ดูแลส่วนภูมิภาคอาจจำเป็นต้องใช้เครื่องหมายรับรองแทนที่
สิ่งบ่งชี้ทางภูมิศาสตร์ได้มีความเกี่ยวข้องกับยุโรปมาตั้งแต่แรกเริ่มแล้ว ที่ซึ่งมีการแยกแยะอาหารออกตามแหล่งผลิต ภายใต้กฎหมายแห่งสหภาพยุโรป ระบบคุ้มครองสถานที่ผลิตที่ได้เริ่มใช้เมื่อปี 1992 เริ่มบังคับใช้สิ่งบ่งชี้ทางภูมิศาสตร์ต่อไปนี้: "การคุ้มครองสถานที่ผลิต" และ "การคุ้มครองสิ่งบ่งชี้ทางภูมิศาสตร์" และ "รับรองความพิเศษท้องถิ่น"
เนยเทียม
เนยเทียม คืออาหารสังเคราะห์อย่างหนึ่งเพื่อใช้แทนเนย ผลิตขึ้นจากไขมันชนิดอื่นที่ไม่ได้มาจากนมวัว เนยเทียมทำยอดขายได้ดีสำหรับแบบที่ใช้ทาขนมปัง ถึงแม้ว่าเนยธรรมดาและน้ำมันมะกอกก็ยังครองตลาดส่วนใหญ่อยู่ เนยเทียมสามารถนำมาใช้ประกอบอาหารแทนเนยธรรมดาได้ ในบางประเทศมีกฎหมายว่าไม่ให้อ้างถึงเนยเทียมว่าเป็น "เนย"
การผลิตเนยเทียมนั้นเปลี่ยนแปลงไปตามกาลเวลา ในปัจจุบันผู้ผลิตเนยเทียมมักใช้ไขมันจากสัตว์หรือพืช รวมไปถึงนมขาดมันเนย เกลือ และอีมัลลิไฟเออร์ (สารที่ทำให้เนยละลายในน้ำได้) เนยเทียมที่ทำจากไขมันพืชเป็นสิ่งจำเป็นสำหรับตลาดในปัจจุบัน เพราะมีผู้บริโภคที่เป็นมังสวิรัติและยิว
เนยเทียมสามชนิดที่พบบ่อย ได้แก่
ปัจจุบันยังมีการโต้แย้งเกี่ยวกับคุณค่าทางโภชนาการจากเนยเทียมสองประเภท (ไขมันอิ่มตัว ไขมันไม่อิ่มตัว) ในเรื่องปริมาณและชนิดของไขมัน โดยเป็นการเปรียบเทียบระหว่างเนยธรรมดากับเนยเทียม
มาร์การีน
บลิส พับลิชชิ่ง (Bliss Publishing) เป็นสำนักพิมพ์ของประเทศไทย และเป็นสำนักพิมพ์ในเครือจีเอ็มเอ็ม แกรมมี่ โดยพิมพ์หนังสือพ็อคเก็ตบุ๊คส์ โดยเน้นนวนิยายแปลภาษาญี่ปุ่นและภาษาอังกฤษเป็นหลัก ปัจจุบันได้ปิดกิจการแล้ว
ก่อตั้งขึ้นครั้งแรกในปีพ.ศ. 2542 ในชื่อสำนักพิมพ์อิมเมจ (IMAGE PUBLISHING) โดยเป็นส่วนหนึ่งของบริษัท อิมเมจ พับลิชชิ่ง จำกัดเพื่อทำตลาดเกี่ยวกับหนังสือพ็อคเก็ตบุ๊คส์ โดยช่วงแรกเป็นหนังสือเกี่ยวกับคู่มือด้านความงาม ตามด้วยนวนิยายแปลภาษาอังกฤษและภาษาญี่ปุ่น ก่อนที่ภายหลังจะแยกตัวออกมาก่อตั้งเป็นบริษัท บลิส พับลิชชิ่ง จำกัด (BLISS PUBLISHING COMPANY LIMITED) ในปีพ.ศ. 2547
เป็นแบรนด์ของนวนิยายแปลภาษาอังกฤษและหนังสือแนวไลฟ์สไตล์สำหรับผู้หญิง ผลงานเล่มแรกของสำนักพิมพ์คือ 'แต่งหน้าสวยด้วยตัวเอง' ของชรภาส โอภาสพันธ์ ส่วนผลงานแปลเล่มแรกของสำนักพิมพ์คือเรื่อง 'ไดอารี่ของบริดเจ็ท โจนส์' ของเฮเลน ฟีลดิง แปลโดยพลอย จริยเวชโดยแบ่งหมวดหมู่หนังสือดังนี้
JBOOK.
เป็นแบรนด์ของนวนิยายแปลภาษาญี่ปุ่น โดยผลงานเล่มแรกของสำนักพิมพ์คือเรื่อง 'คิทเช่น' ของบานานา โยชิโมโตะ และเรื่องต่อมาคือ 'ริง คำสาปมรณะ' ของซูซูกิ โคจิ ซึ่งต่อมากลายเป็นหนังสือแนวสยองขวัญของญี่ปุ่นที่รู้จักอย่างแพร่หลายในประเทศไทย ปัจจุบันมีหนังสือนวนิยายสืบสวนซึ่งเป็นที่รู้จักกันคือ 'คินดะอิจิ ยอดนักสืบ' ของโยโคมิโซะ เซชิ และ 'มิเกะเนะโกะ โฮล์มส์ แมวสามสียอดนักสืบ' ของอาคากะวา จิโร โดยมีหมวดหมู่หนังสือดังนี้
Beast Publishing.
เป็นสำนักพิมพ์ที่เกิดจากความร่วมมือระหว่างสำนักพิมพ์บลิส พับลิชชิ่งและนิตยสาร Mars โดยเน้นหนังสือสำหรับกลุ่มนักอ่านชาย โดยมีหนังสือคือซีรีส์ 'RAGNAROK' ของยาซุย เคนทาโร และ 'The Dark Tower' ของสตีเฟน คิงส์
มูลนิธิดำรงชัยธรรม.
เป็นสำนักพิมพ์ของมูลนิธิดำรงชัยธรรม ก่อตั้งโดยไพบูลย์ ดำรงชัยธรรม จัดพิมพ์วรรณกรรมเยาวชนนานาชาติจากทั่วโลก โดยให้บลิส พัลลิชชิ่งเป็นผู้ดำเนินการผลิตและจัดจำหน่าย
การเกิดเอ็มบริโอพืช
การเกิดเอ็มบริโอพืช  คือการเจริญของไซโกตและเอนโดสเปิร์มในพืชมีดอกหลังการปฏิสนธิซ้อนโดยไซโกต เอนโดสเปิร์มและ รังไข่แล้วจะมีการเจริญเติบโตเป็นลำดับดังนี้
การเจริญของออวุลไปเป็นเมล็ด.
เซลล์ที่เป็นทริปพลอยด์ (triploid; 3n) เจริญไปเป็นเนื้อเยื่อสะสมอาหารที่เรียกว่าเอ็นโดเสปิร์ม ซึ่งเป็นส่วนที่ให้อาหารแก่เอ็มบริโอเมื่อเริ่มงอก ส่วนการเจริญของเอ็มบริโอเริ่มจากไซโกตแบ่งตัวออกเป็น 2 เซลล์ เซลล์ด้านล่างมีขนาดใหญ่ แบ่งตัวช้ากว่าจะพัฒนาไปเป็นส่วนที่ฝังตัวในเอนโดสเปิร์ม (suspensor) ส่วนเซลล์ข้างบนที่มีขนาดเล็กกว่าจะแบ่งตัวต่อไปจนเป็นกลุ่มเซลล์ก้อนกลม (Globular stage) ซึ่งกลุ่มเซลล์นี้เรียกว่าเอ็มบริโอ จากเอ็มบริโอก้อนกลมนี้จะพัฒนาไปเป็นกลุ่มเซลล์รูปหัวใจ (Heart-shaped stage) ส่วนที่เป็นโหนกสูงจะพัฒนาต่อไปเป็นใบเลี้ยง (ถ้าในพืชใบเลี้ยงเดี่ยวมีอันเดียว) ส่วนที่อยู่ระหว่างใบเลี้ยงทั้งสองจะพัฒนาไปเป็นยอด (shoot) ด้านตรงข้ามใบเลี้ยงจะยืดยาวออกไปซึ่งจะเป็นส่วนที่จะไปเป็นราก (radicle)ในขณะเดียวกันเยื่อหุ้มออวุลจะเปลี่ยนแปลงไปโดยสูญเสียน้ำและแข็งขึ้น ส่วนนี้เรียกว่า เปลือกหุ้มเมล็ด (seed coat) เมื่อเปลือกหุ้มเมล็ดพัฒนาได้สมบูรณ์ เอ็มบริโอจะหยุดการแบ่งตัวและเข้าสู่ระยะพัก (seed dormancy) การเจริญของเอ็มบริโอจะเริ่มอีกครั้งเมื่อเมล็ด
การเจริญของรังไข่ไปเป็นผล.
เมื่อออวุลเปลี่ยนเป็นเมล็ด รังไข่ (ซึ่งอาจจะมี 1 หรือหลายออวุล) จะพัฒนาไปเป็นผล โดยหลังจากเกิดการปฏิสนธิแล้ว กลีบดอกจะร่วงไป เกิดการเปลี่ยนแปลงฮอร์โมนภายในโดยรังไข่จะจะเจริญเติบโตขึ้น โดยมีการขยายขนาดและผนังหนาขึ้นจนกลายเป็นผลหรือฝักที่สมบูรณ์ ผลของพืชมีดอกมีหลายชนิดได้แก่
การงอกของเมล็ดเป็นต้นอ่อน.
เมล็ดเริ่มงอกเมื่อได้รับน้ำ โดยเมล็ดที่ชุ่มน้ำจะขยายตัวและส่วนเปลือกจะฉีกขาดออก เอ็มบริโอเริ่มแบ่งตัวอีกครั้ง เอนไซม์ในเอนโดสเปิร์มและใบเลี้ยงเริ่มทำงานเพื่อสลายสารอาหารที่จำเป็นต่อการเติบโตของเอ็มบริโอ การงอกของพืชใบเลี้ยงเดี่ยวกับพืชใบเลี้ยงคู่ต่างกันที่ว่าพืชใบเลี้ยงคู่จะชูใบเลี้ยงขึ้นเหนือผิวดินก่อนจะมีใบจริงเจริญตามมา ส่วนพืชใบเลี้ยงเดี่ยวจะไม่ชูใบเลี้ยงขึ้นจะชูแต่ใบจริงขึ้นมาเท่านั้น
การสร้างสเปิร์ม
การสร้างสเปิร์ม  เริ่มจากเซลล์เริ่มต้นที่เรียกว่า primary spermatocyte; 2n ที่เป็นเนื้อเยื่อเจริญในอัณฑะ เซลล์นี้เพิ่มจำนวนตัวเองโดยการแบ่งเซลล์แบบไมโทซิส เมื่อเซลล์นี้มีการแบ่งเซลล์แบบไมโอซิส จะได้เซลล์ที่เป็นแฮพลอยด์ เรียกว่า secondary spermatocyte เมื่อเซลล์นี้แบ่งเซลล์ต่อจนเสร็จสิ้นไมโอซิส จะได้สเปิร์มเริ่มต้น (developing sperm cell) ซึ่งจะพัฒนาต่อไปจนได้สเปิร์มที่สมบูรณ์
การสร้างเซลล์สืบพันธุ์เพศผู้ในสัตว์
การสร้างไข่
การสร้างเซลล์สืบพันธุ์เพศเมียในสัตว์ (oogenesis) เป็นการสร้างเซลล์ไข่ เกิดในรังไข่ ซึ่งมีเซลล์เริ่มต้นเรียกprimary oocyte ซึ่งจะเพิ่มจำนวนตัวเองด้วยการแบ่งเซลล์แบบไมโทซิส เมื่อเซลล์นี้เริ่มแบ่งตัวแบบไมโอซิส จะค้างอยู่ที่ระยะโพรเฟส I จนกระทั่งได้รับฮอร์โมน FSH จึงแบ่งตัวต่อจนสิ้นสุดไมโอซิส I ได้ 2 เซลล์ขนาดไม่เท่ากัน เซลล์ที่มีขนาดใหญ่เรียกว่า secondary oocyte เซลล์ที่มีขนาดเล็กเรียกว่า first polar body secondary oocyte จะแบ่งตัวต่อไปจนถึงระยะเมตาเฟส II แล้วค้างไว้จนกระทั่งตกไข่ เมื่อไข่ตกแล้วถ้าไม่ได้รับการผสม เซลล์ไข่จะฝ่อไป ถ้าได้รับการผสม secondary oocyteจะแบ่งตัวต่อจนสิ้นสุดไมโอซิส II ได้เซลล์ไข่กับ second polar body หลังจากนั้นเซลล์ไข่จะปฏิสนธิกับสเปิร์มได้ไซโกต
การสร้างเซลล์สืบพันธุ์เพศเมียในสัตว์
การเกิดเอ็มบริโอ
การเกิดเอ็มบริโอ  เริ่มหลังจากปฏิสนธิได้ไซโกตแล้ว ไซโกตจะแบ่งตัวแบบไมโทซิสจาก 1 เป็น 2 และจาก 2 เป็น 4 ไปเรื่อยๆจนได้เป็นเอ็มบริโอที่เป็นกลุ่มของเซลล์ที่เป็นก้อน จากนั้นเอ็มบริโอจะมีการเจริญไปเป็นระยะต่างๆ
การเกิดเป็นบลาสตูลา.
การเกิดเป็นบลาสตูลา เอ็มบริโอในระยะที่เป็นทรงลูกบอลทึบตันนี้จะจัดตัวเป็นบลาสตูลา (blastula) ซึ่งเป็นก้อนกลม ภายในกลวง บรรจุของเหลวต่างๆ ช่องกลวงนี้เรียกว่า บลาสโตซีล (blastocoel) การแบ่งตัวจากไซโกตเซลล์เดียวไปเป็นเอ็มบริโอที่มีหลายเซลล์นั้นเกี่ยวข้องกับการกำหนดอวัยวะในพัฒนาการขั้นต่อไป ทั้งนี้สารเคมีควบคุมการเจริญต่างๆในไซโทพลาสซึมของไซโกตจะกระจายไปยังส่วนต่างๆของเอ็มบริโอ ซึ่งทำให้มีการกำหนดการพัฒนาไปเป็นอวัยวะต่อไป
ในมนุษย์ ระยะที่เป็นบลาสตูลานี้เป็นระยะที่จะฝังตัวที่เยื่อบุมดลูกของแม่ จากนั้น เซลล์ชั้นนอกของเอ็มบริโอที่เรียกโทรโพบลาสต์ (Trophoblast) จะเปลี่ยนแปลงไปเป็นรก (Placenta) ซึ่งจะเป็นที่ที่ส่งอาหารและรับของเสียจากตัวอ่อนที่จะพัฒนาต่อไป โดยจะเชื่อมต่อกับเส้นเลือดแดงและเส้นเลือดดำของแม่ รกที่พัฒนาขึ้นนี้จะสร้างฮอร์โมนที่เรียกว่า Human chorionic gonadotropin (HCG) ซึ่งจะกระตุ้นให้คอร์ปัส ลูเทียมสร้างฮอร์โมนเอสโตรเจนและโปรเจสเตอโรนต่อไปอีก 3 เดือน ไม่เกิดเป็นประจำเดือน
แกสตรูเลชัน.
แกสตรูเลชัน (gastrulation) เป็นขั้นตอนสำคัญที่ทำให้เกิดการกำหนดเนื้อเยื่อสามชั้นในขั้นตอนต่อมา กลไกการเกิดแกสตรูเลชันต่างกันไปในแต่ละสปีชีส์ ซึ่งมีขั้นตอนโดยทั่วไปเริ่มจาก บลาสตูลามีการแบ่งเป็นสองส่วนไม่เท่ากัน ด้านที่มีขนาดเล็กเรียกอะนิมอล โพล (animal pole) ด้านที่มีขนาดใหญ่เรียก เวเกตอล โพล (vegetal pole) เซลล์บริเวณที่จะพัฒนาไปเป็นเอ็นโดเดิร์ม (endoderm อยู่ด้านล่าง) เจริญยืดยาวเข้าไปในส่วนที่เป็นช่องว่างภายใน ส่วนเซลล์ที่จะไปเป็นเอกโตเดิร์ม (ectoderm อยู่ด้านบน) จะขยายตัวออกคลุมส่วนที่เป็นเอ็นโดเดิร์ม ส่วนเซลล์ที่จะไปเป็นมีโซเดิร์ม (mesoderm อยู่ระหว่างเซลล์ 2 ชั้นทั้งซ้ายขวา) จะขยายตัวออกแทรกไประหว่างเซลล์ทั้งสองชั้น สุดท้ายจะได้บลาสโตพอร์ที่เป็นช่องเข้าสู่ช่องว่างภายในชั้น"เอนโดเดิร์ม" ส่วนที่เป็นเอ็นโดเดิร์มเจริญยืดยาวและม้วนตัวเป็นช่อง ซึ่งจะเป็นช่องว่างของระบบย่อยอาหารต่อไปเรียกอาร์เคนเทอรอน (archenteron) ส่วนที่เป็นเอกโตเดิร์มแบ่งตัวคลุมส่วนที่เป็นเอ็นโดเดิร์มจนมิด ส่วนที่จะเป็นเอ็นโดเดิร์มนั้นเจริญแทรกไประหว่างส่วนทั้งสอง เมื่อแกสตรูเลชั่นเสร็จสิ้นลง เนื้อเยื่อเอ็มบริโอจะเห็นเป็นสามช่องอย่างชัดเจน คือเอกโตเดิร์มอยู่นอกสุด มีโซเดิร์มอยู่ตรงกลาง และเอ็นโดเดิร์มอยู่ด้านใน
การสร้างอวัยวะ.
เมื่อเกิดเนื้อเยื่อทั้งสามชั้นขึ้นแล้ว ต่อจากนี้เซลล์ในแต่ละชั้นจะแบ่งตัวต่อไปเป็นอวัยวะดังนี้ เอกโตเดิร์มไปเป็นเนื้อเยื่อบุผิว ระบบประสาท มีโซเดิร์ม ไปเป็นกระดูกสันหลัง กล้ามเนื้อเรียบ กล้ามเนื้อลาย ระบบไหลเวียนเลือดและระบบสืบพันธุ์ เอ็นโดเดิร์ม ไปเป็นระบบทางเดินอาหาร ระบบหายใจ ตับ ตับอ่อน ต่อมไทรอยด์ ต่อมไทมัส ระบบขับถ่ายปัสสาวะและระบบสืบพันธุ์
เจ้าหนูนักซิ่งสิงห์ภูเขา
เจ้าหนูนักซิ่งสิงห์ภูเขา  เป็นการ์ตูนญี่ปุ่นแนวกีฬาขี่จักรยาน ซึ่งใช้ MTB หรือจักรยานเสือภูเขาในการแข่งขันเพื่อชิงเอ็มเบลม ผลงานของ โยชิฮิโระ ฟุจิวาระ ลงตีพิมพ์ในนิตยสารคอมิกบอมบอม ของสำนักพิมพ์โคดันฉะ ได้รับการสร้างเป็นอนิเมะออกฉายในปี พ.ศ. 2548
วันหนึ่ง ยามาโตะ โช เด็กชายชั้นประถมผู้ชื่นชอบ MTB เป็นชีวิตจิตใจ ได้รับคำท้าจากพี่น้องซาเมจิมะแห่งทีม MTB "ชาร์คทูธ" ให้มาแข่ง MTB แบทเทิล โดยมีเงื่อนไขว่าถ้าหากโชเป็นฝ่ายแพ้ "X ZONE" (เอกซ์โซน) ซึ่งเป็นทั้งสถานที่แห่งความทรงจำของโชกับพ่อ และสนามซ้อม MTB หลังภูเขาของพวกโช จะต้องตกเป็นของทีมชาร์คทูธ ทว่าระหว่างที่กำลังแข่งขันกัน จู่ ๆ ก็มีควันสีดำลึกลับโผล่ออกมาห่อหุ้มร่างของโชและคนอื่น ๆ เมื่อรู้สึกตัวอีกที พวกโชก็พบว่าตนเองหลงเข้ามาอยู่ในโลกประหลาดที่มีชื่อว่า "X โซน" เหมือนกับสนามซ้อมของพวกเขา แต่ X โซนแห่งนี้ เต็มไปด้วยนักแข่ง MTB ฝีมือดีมากมายหลายคน ซึ่งถูกดูดตัวมาเช่นเดียวกับพวกโช หนทางเดียวที่จะกลับไปโลกเดิมได้ คือต้องแข่งขัน "อิดะเท็นแบทเทิล" (IDATEN BATTLE) กับนักแข่งคนอื่น ๆ ให้ชนะ และรวบรวมโกลด์เอ็มเบล็มให้ได้ 10 อันและต้องเดินทางไปที่ X City (เอ็กซ์ซิตี้) เพื่อเปิดประตูที่ถูกผนึก ระหว่างทางพวกโชถูกท้าแข่งเรื่อยมาและถูกขัดขวางจากทีม MTB ลึกลับที่ชื่อว่าทีม ST เขาจะสามารถเข้าไปใน X City และกลับโลกได้ และไปที่อื่นต่อไป
น้องสาวของโคเอมีโรคประจำตัว โคเออยากให้คิคุหาย จึงท้าแข่งคนอื่นเพื่อรวบรวมเอ็มเบรม (X โซนเอ็มเบรมใช้แทนเงินได้)
MTB หลักในเรื่อง.
ความสามารถ สามารถนำวิ่งได้ดีทุกสนามแข่งท่าไม้ตาย IDATEN JUMP เป็นท่าที่ใช้การกระโดดเพื่อไล่ตามอาจจะดัดแปลงจาก บันนี่ฮอฟ และ IDATEN MIRACLE JUMP เป็นท่าทีรวมเทคนิคของ IDATEN BIKE ทุกคันมารวมกัน
ความสามารถ มีพลังในการทำลายสิ่งกีดขวางและวิ่งในทางชันได้ดีเยี่ยมท่าไม้ตาย จงบดขยี้ Hammar Head เป็นท่าที่ใช้ทำลายสิ่งกีดขวางที่อยู่ตรงหน้า
ความสามารถ มีพลังในการทำลายสูง ท่าไม้ตาย Bloody Impact เป็นท่าที่จะทำลายทุกสิ่งที่อยู่ในรัศมีเพื่อหยุดคู่แข่ง
ความสามารถ มีความสามารถในการกระโดดสูง ท่าไม้ตายคือ วงมีดวายุคาไพทาชิ เป็นท่าที่จะมีพายุหมุนออกมารอบตัวผู้ใช้และพัดคู่แข่งเข้ามาและท่า ร้อยบุพผาร่ายรำ
ความสามารถ ใช้ขี่กับทางวิบากได้อย่างดีและมีความเร็วในการวิ่งสูง ท่าไม้ตาย ชิโด สเปเชียล เป็นท่าที่ต้องวิ่งโดยใช้ราวที่โผล่หรือเชือกเส้นเล็ก
ความสามารถ วิ่งได้ได้อย่างดีเยี่ยมต่อเมื่ออยู่ในน้ำ
ความสามารถ มีพลังในการออกตัวสูงสังเกตได้จากการออกแบบที่หัวเป็นรูปหอกแหลมและสามารถวิ่งในทางตรงได้ดีที่สุด รูปร่างจะคล้ายกับ Imperial X แต่จะเล็กกว่า
ความสามารถ เป็นความสามารถใช้ในการดัดนิสัยเสียในการขี่ปัจจุบันให้ดีขึ้น รูปร่างจะคล้ายกับ Imperial X มากแต่แค่เป็นรูปเสือ
ความสามารถ มีพลังในการหยุด, ทำลาย, วิ่ง และออกตัวสูงมาก ท่าไม้ตายคือ เทพมารจุติ ฟ้าดินสั่นคลอน เป็นท่าที่มีปีศาจออกมาหยุดคู่แข่ง
ค่าของเอ็มเบรมในเรื่อง.
มีค่ามากที่สุดใน X ZONE และเป็นเอ็มเบรมที่มีพลังสูงสามารถนำไปติดเครื่องจักรโบราณทำให้ทำลายโลกได้ เป็นเอ็มเบรมของ Flame Kaiser
มีค่าปานกลางโกลล์เอ็มเบรม 3 ชิ้น มีค่าเท่ากับแพลตตินัม เอ็มเบรม 1 ชิ้น ต้องรวบรวมให้ครบ 10 ชิ้นจึงจะเปิดประตูที่ถูกผนึกได้
มีค่าน้อยสุด ซิลเวอร์เอ็มเบรม 10 ชิ้นมีค่าเท่ากับโกลล์เอ็มเบรม 1 ชิ้น สามารถเห็นได้ทั่วไปจากนักแข่ง MTB
ไม่มีค่า แต่มีความสามารถที่จะควบคุมจิตใจได้ ต้องชนะผู้ที่ถูกควบคุมด้วยพลังของดาร์ค เอ็มเบรม ถึงจะถอดดาร์ค เอ็มเบรมได้และพลังของดาร์ค เอ็มเบรมจึงจะหายไป เป็นเอ็มเบรมของทีม X
ทีม X.
พ่อของโชในเวลาที่โดนหินทับมีช่วงนึงทีทางไป X ZONE เปิดแล้วถูกส่งไปก่อนโดนหินทับตายในเวลาที่จะกลับจากการช่อม Imperial X เกิดการไหลเวียนของพลังงานที่ผิดจึงทำให้หายตัวไปและพยายามจะปกปิดตัวเองเพื่อมอบ IDATEN BIKE ให้พวกของโช ในเวลานั้นใช้ Imperial X เป็นคู่หู
ซึ่งโดนติดดาร์ค เอ็มเบรมเนื่องจากแพ้ ยามาโตะ ทาเคชิ แต่โดนไม่สมบูรณ์ ในเวลานั้นใช้ Imperial tiger เป็นคู่หู
หลังจากที่ช่วยปกป้อง X ZONE แทนอาเธอร์ก็เสียท่าโดนติดดาร์กเอมเบลมไปเป็นปกติได้จากความช่วยเหลือจากโช
กำลังเดินทางไป Imperial island แต่เข้าไปในฐานทัพของทีม X แต่โดนติดดาร์ค เอ็มเบรม
ตอนที่ 01 นี่หล่ะ! MTB Battle
ตอนที่ 02 การหลบหนีครั้งใหญ่และการต่อสู้บนเนินทราย
ตอนที่ 03 ระทึก ความพ่ายแพ้ครั้งแรกของโช
ตอนที่ 04 เอาคืนมาให้ได้ MTB ของฉัน
ตอนที่ 05 การต่อสู้บนภูเขาไฟ
ตอนที่ 06 การถ้าทายของทีม MTB ไฮเทค
ตอนที่ 07 อ๊า!! สุสานของ MTB
ตอนที่ 08 เนปจูน ปรากฏตัว!!
ตอนที่ 09 ตัวตนที่แท้จริงของชายสวมหน้ากาก
ตอนที่ 10 ศัตรูที่แข็งแกร่งที่สุด ปรากฏตัว
ตอนที่ 11 การต่อสู้บนเรือและกับดักของทีม ST
ตอนที่ 12 โกลด์เซเรบรีสอร์ทซิตี้ที่ใฝ่ฝัน
ตอนที่ 13 การต่อสู้ในโรงเรียน ตัดมัน อิดะเท็นครอส!
ตอนที่ 14 ชายที่เอาชนะเฟลมไคเซอร์ได้
ตอนที่ 15 เจ้าชายนักแข่ง MTB
ตอนที่ 16 การต่อสู้เป็นตายท่ามกลางสายฝน ลืมตาตื่นขึ้นเถอะ เนปจูน!
ตอนที่ 17 ในที่สุดก็รู้จนได้! ความลับของทีม ST
ตอนที่ 18 บทเรียนครั้งใหม่ และการทดสอบระหว่างพี่น้อง
ตอนที่ 19 การตัดสิน เฟลมไคเซอร์ ปะทะ ธันเดอร์เอ็มเพอเรอร์
ตอนที่ 20 ศัตรูที่แข็งแกร่ง นักแข็งนินจา โคเอ
ตอนที่ 21 ผู้เฝ้าประตูแห่งเอ็กซ์ซิตี้
ตอนที่ 22 ในที่สุดก็ถึงจนได้!! เอ็กซ์ซิตี้
ตอนที่ 23 เปิดม่านการแข่งขันอิดะเท็นแบ็ทเทิ่ลทัวร์นาเมนต์
ตอนที่ 24 การแข่งขัน เฟลมไคเซอร์ ปะทะ เนปจูน
ตอนที่ 25 แฮมเมอร์เฮด อิดะเท็นไบค์คันที่ 6
ตอนที่ 26 ท่าไม้ตาย ชิโดสเปเชี่ยล
ตอนที่ 27 ศึกปะทะ แฮมเมอร์เฮด ปะทะ แอโร่ซีสเซอร์
ตอนที่ 28 ศึกตัดสินที่แยบยล
ตอนที่ 29 การแข่งขันรอบสุดท้าย ชัยชนะจะอยู่ในมือของใคร
ตอนที่ 30 บุกเข้าเอ็กซ์ทาวเวอร์!!
ตอนที่ 31 การตัดสินครั้งสุดท้าย เฟลมไคเซอร์ ปะทะ บลัดดี้แฟงค์
ตอนที่ 32 ลาก่อนเอ็กซ์โซน
ตอนที่ 33 ศัตรูใหม่ที่แข็งแกร่ง ชื่อนั้นคือทีมเอ็กซ์!!
ตอนที่ 34 สู่เอ็กซ์โซนอีกครั้ง
ตอนที่ 35 ความจริงที่หน้าตกใจ พ่อของโชที่ยังมีชีวิตอยู่
ตอนที่ 36 พุ่งทะยานไปอิมพีเรียล ดราก้อน
ตอนที่ 37 ดาร์กเอ็มเบล็มที่น่าสะพรึงกลัว
ตอนที่ 38 การชักชวนของงะบุและวิกฤติของเฟลมไคเซอร์
ตอนที่ 39 การแข่งขันที่ดุเดือด อิมพีเรียล ดราก้อน ปะทะ แอโรซีสเซอร์
ตอนที่ 40 เชื้อโรคที่ชั้วร้ายแห่งป่าไร้นาม
ตอนที่ 41 การท้าทายของอาเธอร์และเส้นทางสู่เกาะลวงตา
ตอนที่ 42 อิดะเท็นไบค์รวมพล!! ศึกตัดสินกับทีมเอ็กซ์
ตอนที่ 43 โช ปะทะ ชิโด!! การแข็งขันที่เดิมพันด้วยจิตวิญญาณ
ตอนที่ 44 การพบกันอีกครั้งที่น่าสะเทือนใจ และการปรากฏตัวของอีมพีเรียลเอ็กซ์
ตอนที่ 45 เกาะที่สองปรากฏ การล่มสลายของโลกกำลังจะเริ่มขึ้น
ตอนที่ 46 การจู่โจมครั้งใหญ่ ทีมเอ็กซ์ ปะทะ อิมพีเรียลดราก้อน
ตอนที่ 47 สถานที่ทดสอบในตำนานและการฝึกฝนพิเศษของโช
ตอนที่ 48 พลังแห่งปาฏิหาริย์!! จงระเบิดออกมา ท่าไม้ตายใหม่
ตอนที่ 49 เฟลมไคเซอร์ ปะทะ ทีมนักแข่งอิดะเท็น
ตอนที่ 50 ศึกตัดสิน อิมพีเรียลไอซ์แลนด์
ตอนที่ 51 การตัดสินแห่งโชคชะตา ศึกสุดท้ายของยามาโตะโช
ตอนที่ 52 การออกเดินทางครั้งใหม่ โลกจงฟื้นกลับคืนมา!!
บันทึกรักคิมชูซอน สุภาพบุรุษมหาขันที